અમદાવાદ: ડ્રાઈવિંગ લાઇસન્સ કઢાવવા ઈચ્છતા વાહનચાલક કે માલિકે ૫૦૦ ટકાથી વધુ ભાવ વધારો ચૂકવવાની હવે તૈયારી રાખવી પડશે. રાજ્યની તમામ આરટીઓમાં તેનો અમલ ટૂંક સમયમાં શરૂ કરી દેવામાં આવશે. કાચા લાઇસન્સ માટે રૂ.૩૦ના રૂ.૧૫૦ ચૂકવવા પડશે અને પાકા ડ્રાઈવિંગ લાઇસન્સ માટે રૂ.૫૦ના રૂ.૩૦૦ અરજદારે ચૂકવવા પડશે. કેન્દ્ર સરકાર દ્વારા તાજેતરમાં સેન્ટ્રલ મોટર વિહિકલ એક્ટમાં જુદા જુદા પ્રકારની ફીના માળખામાં ફેરફાર કરાયા બાદ હવે રાજ્ય સરકાર પણ માત્ર ડ્રાઈવિંગ લાઇસન્સ જ નહીં, અન્ય સેવાઓમાં વધારો લાવી રહી છે.